ประกาศธนาคารแห่งประเทศไทยประกาศธนาคารแห่งประเทศไทยเรื่องข้อกำหนดเกี่ยวกับการบัญชีของบริษัทเงินทุน--------------------- อาศัยอำนาจตามความในมาตรา๒๒ ทวิ แห่งพระราชบัญญัติการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์พ.ศ. ๒๕๒๒ ธนาคารแห่งประเทศไทยออกข้อกำหนดเกี่ยวกับการบัญชีไว้เป็นมาตรฐานเพื่อบริษัทเงินทุนถือปฏิบัติดังต่อไปนี้ ข้อ๑ให้ยกเลิกประกาศธนาคารแห่งประเทศไทย เรื่อง ข้อกำหนดเกี่ยวกับการบัญชีของบริษัทเงินทุน ลงวันที่ ๑๗ พฤษภาคม ๒๕๓๓และประกาศธนาคารแห่งประเทศไทย เรื่อง ข้อกำหนดเกี่ยวกับการบัญชีของบริษัทเงินทุน (ฉบับที่๒) พ.ศ. ๒๕๓๕ ลงวันที่ ๔ กันยายน ๒๕๓๕ ข้อ๒ ในประกาศฉบับนี้ "บริษัท"หมายความว่า บริษัทเงินทุนตามกฎหมายว่าด้วยการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์ "ธนาคารพาณิชย์"หมายความว่า ธนาคารพาณิชย์ตามกฎหมายว่าด้วยการธนาคารพาณิชย์ "ตั๋วเงิน"หมายความว่า ตั๋วสัญญาใช้เงินและตั๋วแลกเงิน แต่ไม่รวมถึงตั๋วแลกเงินที่บริษัทเงินทุนหรือบริษัทเงินทุนหลักทรัพย์ออกเพื่อระดมทุนจากประชาชนและตั๋วแลกเงินที่ออกโดยบุคคลอื่นซึ่งมีลักษณะเป็นการระดมทุนและมีลักษณะคล้ายหุ้นกู้ ข้อ๓ให้บริษัทจัดทำทะเบียนเพื่อบันทึกรายละเอียดเกี่ยวกับการรับซื้อ ซื้อลดหรือรับช่วงซื้อลดตั๋วเงินและการขาย ขายลดหรือขายช่วงลดตั๋วเงิน โดยทะเบียนดังกล่าวอย่างน้อยต้องมีรายการดังต่อไปนี้ (๑) เลขที่ตั๋วเงิน (๒) ชื่อหรือยี่ห้อผู้สั่งจ่าย ผู้จ่าย และผู้รับเงินในกรณีตั๋วแลกเงิน (๓) ชื่อหรือยี่ห้อผู้ออกตั๋วและผู้รับเงินในกรณีตั๋วสัญญาใช้เงิน (๔) ชื่อหรือยี่ห้อผู้รับรองผู้รับอาวัลตั๋วเงิน หรือผู้ค้ำประกันในกรณีที่มีการค้ำประกันต้นเงินและดอกเบี้ย (๕) จำนวนเงินตามตั๋วเงิน (๖) วันที่ออกตั๋วเงิน (๗) วันถึงกำหนดใช้เงิน (๘) วันที่รับซื้อ ซื้อลดหรือรับช่วงซื้อลดตั๋วเงิน และวันที่ขาย ขายลด หรือขายช่วงลดตั๋วเงิน (๙) ชื่อหรือยี่ห้อผู้ทรงหรือผู้นำตั๋วเงินมาขาย ขายลด หรือขายช่วงลดและชื่อหรือยี่ห้อผู้รับซื้อ ซื้อลด หรือรับช่วงซื้อลด (๑๐) อัตราส่วนลดรับหรือส่วนลดจ่ายหรืออัตราดอกเบี้ยรับหรือดอกเบี้ยจ่าย (๑๑) ระยะเวลาจากวันที่รับซื้อ ซื้อลดหรือรับช่วงซื้อลดถึงวันครบกำหนด หรือถึงวันที่ขาย ขายลด หรือขายช่วงลด (๑๒) ภาระผูกพันของบริษัทตามตั๋วเงินที่ขายขายลด หรือขายช่วงลด แบบผู้ซื้อมีสิทธิไล่เบี้ย (with recourse)หรือผู้ซื้อไม่มีสิทธิไล่เบี้ย (without recourse) ข้อ๔ ในการรับซื้อ ซื้อลดหรือรับช่วงซื้อลดตั๋วเงิน ให้บริษัทบันทึกบัญชีเป็นเงินให้กู้ยืมแก่ผู้ทรงซึ่งขายตั๋วเงินเว้นแต่ธนาคารแห่งประเทศไทยจะกำหนดเป็นอย่างอื่น ข้อ๕ ในการขายขายลดหรือขายช่วงลดตั๋วเงิน ซึ่งบริษัทรับซื้อ ซื้อลด หรือรับช่วงซื้อลดไว้ ให้บริษัทบันทึกบัญชีดังนี้ ก. กรณีตั๋วเงินมีธนาคารพาณิชย์ บริษัทอื่นหรือกระทรวงการคลังรับรองหรือรับอาวัล หรือมีกระทรวงการคลังค้ำประกันต้นเงินและดอกเบี้ย (๑) ถ้าบริษัทขายขายลด หรือขายช่วงลดตั๋วเงินแบบผู้ซื้อไม่มีสิทธิไล่เบี้ยให้บันทึกรายการดังกล่าวโดยให้เครดิตเงินให้กู้ยืมที่บริษัทบันทึกไว้เมื่อรับซื้อซื้อลด หรือรับช่วงซื้อลดตั๋วเงินนั้น (๒)ถ้าบริษัทขาย ขายลด หรือขายช่วงลดตั๋วเงินแบบผู้ซื้อมีสิทธิไล่เบี้ยให้บันทึกรายการดังกล่าวเช่นเดียวกับ (๑)และให้เปิดเผยยอดคงค้างจากการขาย ขายลด หรือขายช่วงลดตั๋วเงินไว้ท้ายงบดุลในรายการ"การขายลูกหนี้ตั๋วเงิน" ข.กรณีตั๋วเงินไม่มีธนาคารพาณิชย์หรือบริษัทอื่นรับรองหรือรับอาวัล (๑) ถ้าบริษัทขายขายลด หรือขายช่วงลดตั๋วเงินแบบผู้ซื้อไม่มีสิทธิไล่เบี้ยที่มีมูลค่าตั้งแต่ฉบับละสิบล้านบาทขึ้นไปให้บันทึกรายการดังกล่าวโดยให้เครดิตเงินให้กู้ยืมที่บริษัทบันทึกไว้เมื่อรับซื้อ ซื้อลดหรือรับช่วงซื้อลดตั๋วเงินนั้นออกจากบัญชี (๒)ถ้าบริษัทขาย ขายลด หรือขายช่วงลดตั๋วเงินแบบผู้ซื้อมีสิทธิไล่เบี้ย ให้บันทึกรายการดังกล่าวเป็นหนี้สินส่วนบัญชีเงินให้กู้ยืมที่บริษัทบันทึกไว้เมื่อรับซื้อ ซื้อลด หรือรับช่วงซื้อลดตั๋วเงินนั้นให้บริษัทเครดิตออกได้ต่อเมื่อตั๋วเงินนั้นถึงกำหนดชำระและผู้จ่ายเงินหรือผู้ออกตั๋วเงินได้จ่ายเงินตามตั๋วเงินให้แก่ผู้ทรงหรือผู้รับเงินตามตั๋วเงินแล้ว ข้อ๖ประกาศนี้ให้ใช้บังคับตั้งแต่วันที่ ๑ มกราคม ๒๕๓๙ เป็นต้นไป ประกาศณ วันที่ ๒๒ ธันวาคม พ.ศ. ๒๕๓๘ วิจิตร สุพินิจ ผู้ว่าการ ธนาคารแห่งประเทศไทย[รก.๒๕๓๘/พ๔๘ง/๑๖/๒๒ ธันวาคม ๒๕๓๘] จารุวรรณ/แก้ไข ๑สิงหาคม ๒๕๔๕ A+B(C)